Jana Haefele, 23 Maart 2019
Hierdie gedig is geskryf vir my pa en twee broers wat boer, nie omdat dit winsgewend is nie, maar oor hulle grond in hulle are het. Hulle is ’n voorbeeld van elke boer se gemoed.
Wie sal ooit die hart van ’n boer verstaan
met ’n sware, sinkende, stukkende hart
Wie sal ooit die traan van ’n boer verstaan
waar hy bewoë, knielend voor die Here staan,
’n boer, verouderd van wind, reën en warm son
Wie sal die gebroke liggaam van ’n boer verstaan
om net nog ’n dag as arme boer te kan verduur.
Wie sal die gemoed van ’n boer verstaan
haat, vernedering, minagting en rassisme
Wie sal ooit die trots van ’n boer verstaan
geveg, gebloei, verdedig onder ’n koue maan
sou hy eenman alleen sy volk en land kon dra.
behalwe hy wat in dieselfde skoene staan ...
Ons het 915 gaste aanlyn